OpenLLM-France/wikimedia huggingface dataset:
# Chamadelle

Chamadelle és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 481 | 527 | 513 | 565 | 562 | 560 | 644 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Arlette Phelipeau | |
| 2008- | Daniel Fillon | |

## Referències

* ↑ Toponímia occitana
# Marisa Madieri

Marisa Madieri (Fiume, 1938 - Trieste, 9 d'agost de 1996) fou una professora i escriptora italiana.

## Biografia

Marisa Madieri va nàixer a Fiume durant l'època en què aquesta ciutat va formar part del Regne d'Itàlia. El seu pare era d'ascendència hongaresa (el cognom original era Madjaric, primer adaptat com a Madierich i després Madieri) i de llengua materna alemanya, i la mare d'ètnia italiana. Arran de la derrota italiana a la Segona Guerra Mundial, la ciutat, com la regió de Dalmàcia i la península d'Ístria, on havien conviscut secularment poblacions d'orígens italians, eslaus i germànics, va ser incorporada a la República Socialista de Croàcia, dins de la Iugoslàvia de Tito. Com moltes altres famílies italianes de la regió, la família de Madieri abandonà Fiume i es refugià a Itàlia, a la ciutat de Trieste.
Madieri va estudiar l'ensenyament secundari a Venècia i després es va llicenciar en llengües i literatures estrangeres a la Universitat de Florència. Després de treballar durant alguns anys a Assicurazioni Generali, va ser professora a diversos liceus. A començaments dels anys vuitanta començà la seua lluita contra el càncer. Després d'una primera operació, abandonà l'ensenyament i se centrà en activitats de voluntariat, especialment amb el Centro di aiuto alla vita, una organització d'ajuda a dones embarassades d'inspiració catòlica i antiavortista.
Marisa Radieri va conrear també l'escriptura literària, en una obra breu però que ha merescut atenció de la crítica i el públic. La seua obra més coneguda és Verd aigua (Verde acqua, Einaudi, 1987), una mena de diari en què feia memòria de la seua infància i adolescència, dins del qual té una presència central el record de l'èxode dels italians de Fiume i les regions veïnes. També va publicar alguns relats breus.
Va estar casada amb l'escriptor i acadèmic Claudio Magris, amb el qual va tenir dos fills, Paolo i Francesco. Va morir víctima d'un càncer l'any 1996.

## Obra publicada
### En italià

* Verde acqua. Torí: Einaudi, 1987. ISBN 9788806594145
* La radura. Una favola. Torí: Einaudi, 1992. ISBN 9788806130640
* La conchiglia e altri racconti. Milà: Libri Scheiwiller, 1998. ISBN 9788876442544
* Maria. Milà: Archinto, 2007. ISBN 9788877684813

### En català

* Verd aigua. Traducció de Marta Hernández Pibernat. Barcelona: Minúscula, 2010. ISBN 9788495587619

## Referències

* ↑ «Marisa Madieri. En 2016 se conmemora el vigésimo aniversario del fallecimiento de Marisa Madieri» (en castellà). Editorial Minuscula, 17-04-2016. [Consulta: 20 juny 2021].
* ↑ Nascimbeni, Giulio. «La scomparsa di Marisa Madieri» (en italià). Il Corriere della Sera, 10-08-1996. [Consulta: 20 octubre 2015].
* ↑ «Claudio Magris a Bratislava presenta domani il libro Verde acqua di Marisa Madieri» (en italià). Buongiorno Slovacchia, 24-01-2011. [Consulta: 20 octubre 2015].

## Enllaços externs

* Orriols, Marta. «L'èxode, els paisatges, les notes de color». Catorze: cultura viva. [Consulta: 20 octubre 2015]. [Ressenya de Verd aigua]
# Austrolebias affinis

Austrolebias affinis és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica.

## Referències

* ↑ «Austrolebias affinis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# John Morris (historiador)

John Robert Morris (8 de juny del 1913 – 1 de juny del 1977) va ser un historiador d'anglès que es va especialitzar en l'estudi de les institucions de l'Imperi Romà i la història de la Bretanya Postromana. Ell és ben conegut pel seu llibre The Age of Arthur (1973), en el qual va tractar de reconstruir la història de la Gran Bretanya i Irlanda durant els anomenats "Anys obscurs" després de la retirada dels romans, basant-se en dispersos registres arqueològics i històrics. Gran part de la resta de la seva obra es va centrar en la Gran Bretanya durant aquest temps.

## Enllaços externs

* Morris (John) Papers Arxivat 2007-02-25 a Wayback Machine. al University College London (anglès)
# Chamaecyparis obtusa

Chamaecyparis obtusa (xiprer japonès, xiprer hinoki o hinoki; en japonès:檜 o 桧, hinoki) és una espècie de conífera de la família Cupressaceae, nativa del Japó central.
És un arbre de creixement lent que fa fins a 35 m d'alt. Les fulles són en forma d'escata de 2-4 mm de llargada. Les pinyes són globoses de 8-12 mm de diàmetre. Chamaecyparis pisifera (xiprer Sawara) que està emparentat se'n diferencia per les seves pinyes més petites.

## Usos

Està distribuït al Japó. Una espècie similar de Taiwan es tracta, segons els botànics, com una subespècie o una espècie diferents (com Chamaecyparis obtusa var. formosana) o com Chamaecyparis taiwanensis.
La seva fusta és de molta qualitat i es fa servir per fer palaus, santuaris, teatres tradicionals (noh), taules de ping-pong, etc.
També és planta ornamental en jardins al Japó i altres llocs del món amb clima temperat. N'hi ha moltes cultivars i també es cultiva com bonsai.

## Referències

* ↑ «BSBI List 2007» (xls). Botanical Society of Britain and Ireland. Arxivat de l'original el 2014-10-23. [Consulta: 17 octubre 2014].
* 1 2 3 Farjon, A.. Monograph of Cupressaceae and Sciadopitys. Kew: Royal Botanic Gardens, 2005. ISBN 1-84246-068-4.
* 1 2 3 Rushforth, K.. Conifers. Helm, 1987. ISBN 0-7470-2801-X.
# Campionat de Múrcia de futbol

El Campionat de Múrcia de futbol fou la màxima competició futbolística disputada a la Regió de Múrcia en els primers anys del futbol al territori.

## Història

La Federació Murciana de Futbol es fundà el 1925 després de la divisió de la Federació de Llevant de futbol. La federació murciana va incloure clubs d'Alacant (excepte de la ciutat d'Alcoi), Múrcia i Albacete. A partir de la temporada 1925-26 organitzà el Campionat de Múrcia de futbol.

## Historial
### Campionat de Llevant - Secció Sud

L'any 1919, amb la creació de la Federació de Futbol de Llevant, els clubs va ser dividits en dues seccions, la secció Nord (províncies de València i Castelló) i la secció Sud (províncies d'Alacant, Múrcia i Albacete). Els campions següents són els campions de la secció Sud, els quals es classificaven per disputar la final del Campionat de Llevant de futbol.
* 1918-19: Murcia Foot-ball Club
* 1919-20: CD Aguileño (inicialment el campió fou el Cartagena FC, però més tard es repetí el campionat)
* 1920-21: RS Levante de Murcia
* 1921-22: RS Levante de Murcia
* 1922-23: Murcia FC
* 1923-24: Club Natació Alacant
* 1924-25: Real Murcia FC

### Campionat de Múrcia

El juliol de 1924, els clubs de Múrcia i Albacete, així com la majoria de clubs d'Alacant, es segregaren de la federació de Llevant i crearen la Federació Murciana. La resta de clubs s'integraren a la Federació Valenciana.
* 1925-26: Real Murcia FC
* 1926-27: Real Murcia FC
* 1927-28: Real Murcia FC
* 1928-29: Real Murcia FC
* 1929-30: Real Murcia FC
* 1930-31: Real Murcia FC
* 1931-32: Murcia FC
* 1932-33: Hèrcules FC
* 1933-34: Murcia FC
* 1934-37: no es disputà, vegeu Campionat de Llevant de futbol
* 1937-39: no es disputà per la Guerra Civil
* 1939-40: Real Murcia FC

## Vegeu també

* Campionat de Llevant de futbol

## Referències

* 1 2 3 «Campeonatos Regionales de Murcia». AREFE Regional. [Consulta: 1r desembre 2014].
* 1 2 «Spain - List of Champions of Levante, Valencia and Murcia». RSSSF. [Consulta: 1r desembre 2014].
# One A.M.

One A. M. és un curtmetratge mut dirigit i interpretat quasi en exclusiva per Charles Chaplin en el qual els objectes de la casa substitueixen els actors. La pel·lícula va suposar el debut de Rollie Toteroth com a director de fotografia de Chaplin. També, a part de la primera pel·lícula que va rodar després de deixar la Keystone, és la primera vegada que Edna Purviance no va formar part del repartiment, que continuaria fent-ho en tota la resta de pel·lícules fins al 1923. Es va estrenar el 7 d'agost de 1916.

## Argument

Al principi de la pel·lícula un jove ric (Chaplin) arriba de matinada a casa seva en taxi ben borratxo. Es baralla amb la porta del cotxe per sortir i després en pagar el taxista vol entrar a casa. Com que no troba la clau pensa que l'ha oblidada i prova d'entrar per la finestra. Quan travessa la finestra posa un peu dins d'una peixera i gairebé cau quan la catifa que hi ha a sota llisca. Quan recupera l'equilibri s'adona que té la clau a la butxaca i torna per la finestra per entrar per la porta principal.
Un cop a dins xoca contra tots els mobles de la casa i rellisca amb totes les catifes. Cau entre una catifa de pell de tigre i una de linx i s'espanta molt ja que creu que són vius. Per recuperar-se intenta servir-se una copa però no aconsegueix abocar la beguda dins del got. Intenta vanament encendre una cigarreta i després diverses vegades pujar les escales cap al seu dormitori. Un gran rellotge de cucut al replà de la planta superior també suposa un problema, a causa del vaivé del seu pèndol. En el seu intent de pujar l'escala acaba fent servir un equip d'escalada.
Quan finalment arriba al dormitori intenta obrir el seu llit i l'acaba trencant. Renuncia a la idea de dormir al seu llit i va al bany. Entra a la dutxa que s'encén accidentalment i, remullat, s'estira a la banyera i s'adorm tapat per una tovallola.

## Repartiment

* Charles Chaplin (borratxo)
* Albert Austin (taxista)

## Referències

* 1 2 Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 226. ISBN 978-0-8108-8242-3.
* 1 2 Kamin, Dan. The Comedy of Charlie Chaplin: Artistry in Motion (en anglès). Scarecrow Press, 2008-09-05, p. 41-42. ISBN 978-0-8108-7781-8.
# Teodor Romanić

Teodor Romanić (Bjelovar, 4 de març de 1926 - Sarajevo, 28 de març de 2019) va ser director d'orquestra, compositor i professor universitari bosnià.

## Biografia

Es va graduar a l'Acadèmia de Música de Zagreb amb una llicenciatura en direcció el 1952. Després va treballar com a director de l'orquestra del Teatre Popular de Varaždin i, a partir de 1956, a l'Òpera del Teatre Popular de Sarajevo. Va dirigir altres orquestres, inclosa la Radio Orchestra of Radiotelevizija Sarajevo. Va ser temporalment president de la Unió d'Artistes de la Música de Iugoslàvia (Savez muzičkih umjetnika Jugoslavije).
Va ensenyar primer com a professor i més tard com a professor de direcció, orquestra, partitura i òpera a l'Acadèmia de Música de la Universitat de Sarajevo. 1962/63 i 1967 a 1971 va ser degà de l'acadèmia de música. Des de 1999 fou professor titular de l'Acadèmia de Música de la Universitat de Sarajevo Oriental.
Teodor Romanić va ser elegit membre corresponent de l'Acadèmia de Ciències i Arts de Bòsnia i Hercegovina el 2002 i membre numerari el 2008. Va rebre nombrosos premis, incloent la condecoració d'honor austríaca per la ciència i l'art.

## Família

* Teodor Romanić és el pare de la pianista Aleksandra Romaníć (1958).

## Publicacions

* (amb Mirza Filipović): Tocant partitures i fent fragments de piano (Partiturspiel und Anfertigen eines Klavierauszuges), 1982
* (amb Muris Idrizović): Direcció (Dirigieren), 1987, ISBN 86-01-01060-1
* Música a Sarajevo, 2002

## Referències

* ↑ Preminuo Teodor Romanić. In: Nezavisne novine. 29. März 2019, abgerufen am 30. März 2019 (bosnisch).
* ↑ Teodor Romanić (1926–2019). Universität Sarajevo, 29. März 2019, abgerufen am 30. März 2019 (anglès)
* ↑ Geschichte der Musikakademie der Universität Sarajevo (Memento vom 4. Dezember 2010 im Internet Archive) (anglès)
* ↑ The First History of Music in Bosnia and Herzegovina Promoted, Universität Sarajevo

## Enllaços externs

* https://web.archive.org/web/20160304041820/http://muzickaakademija.net/index.php?option=com_content&task=view&id=41&Itemid=2
# A Little Hero

A Little Hero és un curtmetratge mut de la Keystone dirigit per Mack Sennett i protagonitzat per Mabel Normand i un conjunt de gossos i gat. Es va estrenar el 8 de maig de 1913. Al contrari del que afirmen algunes fonts secundàries, ni Harold Lloyd ni George Nichols apareixen en aquesta pel·lícula.

## Argument

Mabel té un gos, un gat i un canari. Un dia que ha de marxar deixa el gos fora per tal que no es baralli amb el gat. El gat aprofita per intentar caçar el canari però el gos sent la fressa i intenta impedir-ho. Veient que ell sol no pot amb el gat surt corrents a buscar els seus amics, tres gossos collies que corrent l'acompanyen fins a la casa i salven el canari entrant per una finestra. Quan Mabel torna i veu la gàbia capgirada s'adona del que ha passat i abraça el seu gos.

## Repartiment

* Mabel Normand (Mabel)
* el gos Teddy
* el gat Pepper

## Referències

* 1 2 Walker, Brent E. Mack Sennett's Fun Factory: A History and Filmography of His Studio and His Keystone and Mack Sennett Comedies, with Biographies of Players and Personnel (en anglès). McFarland, 2010-01-13, p. 277. ISBN 978-0-7864-5707-6.
* ↑ Lefler, Timothy Dean. Mabel Normand: The Life and Career of a Hollywood Madcap (en anglès). McFarland, 2016-04-25, p. 190. ISBN 978-1-4766-2307-8.
# Marisa Matias

Marisa Isabel dos Santos Matias (Coïmbra, 20 de febrer de 1976) és una sociòloga i política portuguesa, del partit Bloc d'Esquerra. És eurodiputada al Parlament Europeu des de 2009, pel grup GUE-NGL.

## Trajectòria

Va estudiar sociologia a la Universitat de Coïmbra i es va doctorar a la mateixa universitat amb la tesi "A natureza farta de nós? Saúde, ambient i novas formas de cidadania" (2009) i és investigadora del seu Centre d'Estudis Socials (CES) des de 2004. És membre de la taula nacional de Bloc d'Esquerra i de la seva comissió política.
El 2005 va ser el cap de llista de la candidatura del Bloco a les eleccions municipals de Coïmbra. Des de 2009 és eurodiputada al Parlament Europeu pel grup GUE-NGL, resultant reelegida en 2014.
Va ser candidata a les eleccions presidencials de Portugal de 2016, quedant en tercera posició amb 469.307 vots (10,13%).

## Referències

* 1 2 «Marisa Matias». Parlament Europeu.
* ↑ «Marisa Matías, el rostro de la nueva izquierda portuguesa». La Vanguardia.
# Austroglossus microlepis

Austroglossus microlepis és un peix teleosti de la família dels soleids i de l'ordre dels pleuronectiformes.

## Alimentació

Els adults mengen cucs, crustacis, peixos i mol·luscs.

## Distribució geogràfica

Es troba des de les costes del nord de Namíbia fins a False Bay (Sud-àfrica).

## Referències

* ↑ The Taxonomicon (anglès)
* 1 2 FishBase (anglès)
# Joaquim Cortès Fuster

Joaquim Cortès Fuster (Inca, 21 de novembre de 1918 - Inca, 13 d'abril de 2008) fou un empresari i pintor inquer conegut per haver fundat la merceria La Florida a Inca.
Juntament amb la seva dona Joana Maria Forteza varen fundar la merceria La Florida ubicada davant l'ajuntament d'Inca. El negoci fou heretat del seu pare Jaume Cortès i quan es va repartir entre els dos germans, Can Pere es centrà en els teixits i La Florida en els productes de merceria.
Fou membre fundador i president del Centre Expositor d'Inca (1971) i tot i que transcendí com a pintor de manera molt tardana, exposà per primera vegada l'any 1978 i més endavant en altres pobles de Mallorca.
Començà amb un estil realista dibuixant paisatges urbans d'Inca per acabar evolucionant cap a pintura abstracta amb formes geomètriques i de colors molt vius.

## Referències

* ↑ «La Florida – Emblemàtics Balears». [Consulta: 14 abril 2023].
* ↑ «Joaquim Cortès Fuster». A: Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 134. ISBN 84-8661702-2.
# Campionat del món d'escacs femení de 1959

El campionat del món d'escacs femení de 1959 fou guanyat per Ielizaveta Bíkova, que va defensar el seu títol amb èxit contra l'aspirant Kira Zvorykina.

## Torneig de Candidates, 1959

El Torneig de Candidates es va celebrar a Plòvdiv el maig de 1959 i fou guanyat per Zvorykina, que va obtenir així el dret de reptar la campiona regnant Bíkova pel títol.
    Torneig de Candidates, 1959 Jugadora123456789101112131415PuntsDesempat 1 Kira Zvorykina (Unió Soviètica)-½½½½1½1111111111½ 2 Verica Nedeljković (Iugoslàvia)½-½1111½10111½½10½ 3 Larissa Volpert (Unió Soviètica)½½-½½01½11101119½ 4 Salme Rootare (Unió Soviètica)½0½-½01½11½½111954.00 5 Edith Keller-Herrmann (RDA)½0½½-0½11½1½111953.50 6 Milunka Lazarević (Iugoslàvia)00111-01010½½118 7 Eva Ladanyike-Karakas (Hongria)½000½1-0½1½½1117½ 8 Valentina Borissenko (Unió Soviètica)0½½½001-0½½111½7 9 Olga Rubtsova (Unió Soviètica)000001½1-0½1½116½ 10 Kveta Eretova (Txecoslovàquia)0100½00½1-½½1½½6 11 Gisela Kahn Gresser (Estats Units)000½01½½½½-½½015½ 12 Elfriede Rinder (RFA)001½½½½00½½-0½04½33.75 13 Maria Pogorevici (Romania)00000½00½0½1-114½20.50 14 Paunka Todorova (Bulgària)0½0000000½1½0-13½ 15 Soledad Huguet (Argentina)0½00000½0½0100-2½

## Matx pel Campionat, 1959

El matx pel campionat del món es va diputar a Moscou el 1959. Bíkova va vèncer confortablement i va retenir el títol.
    Matx final pel campionat del món, 1959 12345678910111213Total  Ielizaveta Bíkova (Unió Soviètica) 01½10½1½½111½8½  Kira Zvorykina (Unió Soviètica) 10½01½0½½000½4½

## Referències

* ↑ «World Chess Championship (women) : 1959 Candidates Tournament» (en anglès). Mark-weeks.com. [Consulta: 6 febrer 2012].
* ↑ «World Chess Championship (women) : 1959 Bikova - Zvorikina» (en anglès). Mark-weeks.com. [Consulta: 6 febrer 2012].
# Dolores García Pineda

Dolores García Pineda (Cadis, 1916) és Doctora en Farmàcia i en Bioquímica i investigadora de la Junta d'Energia Nuclear.
Ha treballat a l'Institut Oceanogràfic i a la Torry Research Station, a Aberdeen, Escòcia on va realitzar la seva tesi sobre bioquímica analítica de lípids del bacallà. A la Universitat Hebrea de Jerusalem va realitzar treballs sobre enzimologia amb Benjamin Shapiro.El 1958, va començar a treballar a la Junta d'Energia Nuclear (actual Ciemat). Primer (entre 1960 i 1961) amb una beca d'intercanvi d'aquest organisme al costat del D. Noveli en síntesi de proteïnes en l'Oak Ridge Laboratory i més tard (entre 1962 i 1963) en el grup de Severo Ochoa a la Universitat de Nova York.

## Referències

* ↑ «Mujeres científicas en la SEB/SEBBM» (en castellà). Maria Teresa Miras i Flora de Pablos. Arxivat de l'original el 2016-01-26. [Consulta: 8 gener 2016].
* 1 2 3 4 «La otra mitad de la ciencia» (en castellà). Instituto de la Mujer, 2001. Arxivat de l'original el 2016-01-26.
* ↑ «CIEMAT. Presentación» (en castellà). Ministeri d'Economia, Indústria i Competitivitat.. [Consulta: 31 desembre 2016].

## Enllaços externs

* Dolores García Pineda. El cinturón de Orión, programa 184, 12 noviembre 2013 (en castellà)
# A Little Chaos

A Little Chaos és un drama britànic de 2014 dirigit per Alan Rickman. L'argument va ser ideat per Allison Deegan, que va escriure el guió juntament amb Rickman i Jeremy Brock. La pel·Lícula és protagonitzada per Kate Winslet, Matthias Schoenaerts, Alan Rickman, Stanley Tucci, Helen McCrory, Steven Waddington, Jennifer Ehle i Rupert Penry-Jones. La cinta va ser finançada per Lionsgate UK i produïda per BBC Films.
Es tracta de la segona pel·lícula dirigida per Rickman, després d'El convidat d'hivern , estrenada el 1997. És també la segona col·laboració de Rickman amb l'actriu Kate Winslet, després de la pel·lícula de 1995 Sentit i sensibilitat. La filmació es va realitzar a Londres a mitjans de 2013.
La pel·lícula es va estrenar al Festival Internacional de Toronto de 2014, en la seva jornada de cloenda, el 13 de setembre de 2014. Ha estat subtitulada al català.

## Repartiment

* Kate Winslet - Sabine De Barra
* Matthias Schoenaerts - André Le Nôtre
* Alan Rickman - Lluís XIV
* Stanley Tucci - Felip, duc d'Orléans
* Helen McCrory - Madame Françoise Le Nôtre
* Steven Waddington - Duras
* Jennifer Ehle - Madame de Montespan
* Rupert Penry-Jones - Antoine Nompar de Caumont
* Paula Paul - Elisabet Carlota del Palatinat
* Danny Webb - Moulin
* Phyllida Law - Suzanne
* Pauline Moran - Ariane
* Cathy Belton - Louise
* Morgan Watkins - Luc
* Adrian Schiller - Jean Risse
* Adrian Scarborough - Daniel Le Vielle
* Angus Wright - Sualem
* Alistair Petrie - De Ville
* Henry Garrett - Vincent
* Jamie Bradley - Marquis Du Vasse
* Adam James - Monsieur De Barra

## Referències

* ↑ «Lionsgate takes UK, int'l rights to Alan Rickman's A Little Chaos». [Consulta: 19 maig 2013].
* ↑ «Lionsgate UK To Back Alan Rickman Directing Kate Winslet In ‘A Little Chaos'». [Consulta: 19 maig 2013].
* ↑ «A Little Chaos». [Consulta: 19 maig 2013].
* ↑ «Alan Rickman's ‘A Little Chaos' Sells to Focus Features». [Consulta: 26 juny 2015].
* ↑ «Lionsgate U.K. to Finance Alan Rickman's 'A Little Chaos,' Starring Kate Winslet». hollywoodreporter.com, 07-03-2013. [Consulta: 12 maig 2013].
* ↑ «Alan Rickman's 'A Little Chaos' to Close Toronto Film Festival». The Hollywood Reporter. [Consulta: 22 juliol 2014].
* ↑ «A Little Chaos». Deadline. [Consulta: 22 juliol 2014].
* ↑ «A Little Chaos». Goita què fan, ara!. [Consulta: 14 febrer 2023].
* ↑ «Stanley Tucci Talks TRANSFORMERS: AGE OF EXTINCTION, Working with Michael Bay, Filming the Action, Alan Rickman's A LITTLE CHAOS, and More», 01-01-2014.
* ↑ «McLean-Williams Management», 01-01-2014. Arxivat de l'original el 2 de gener 2014. [Consulta: 2 octubre 2016].

## Enllaços externs

* A Little Chaos Arxivat 2018-04-26 a Wayback Machine. at BBC
* A Little Chaos a Goita què fan, ara!
* A Little Chaos a Metacritic